[อังคาร วันแรงงาน 01-05-67] คอนโดทำงานเสียงดังวันหยุด
ผมเคยแจ้งเรื่องคอนโดทำงานเสียงดังไปหลายครั้งมากๆ จนถึงน่าจะเดือนมกราคม 2567 แล้วก็หยุดแจ้งไป ไม่ใช่ว่าที่หยุดแจ้งคอนโดจะเงียบนะครับ ยังทำงานก่อนเวลาและเกินเวลา รวมทั้งทำงานทุกวันหยุดเหมือนเดิม แล้วที่เพิ่มเติมคือ ฝุ่นเยอะมาก วัด pm ในห้องค่าแดงตลอดครับ ต้องซื้อเครื่องฟอกมาใช้ แจ้งคอนโดว่าให้ปิดผ้าให้สนิทก็ไม่ค่อยทำ เปิดทิ้งไว้ทั้งคืน แต่ผมก็พยายามปิดตาข้างนึง คอยคุยกับคอนโดว่าวันอื่นยังพออะลุ่มอะล่วยได้ แต่วันหยุดอย่ามาทำเสียงดังเลย แต่ผ่านไปหลายต่อหลายอาทิตย์ด้วยการพูดคุยหลายต่อหลายครั้ง คอนโดก็ยังทำงานก่อนเวลา หลังเวลา และวันหยุดตลอดทุกครั้ง เลยแจ้งมาให้เขตทราบนะครับ ว่าที่ผมหายไป ไม่ใช่ว่าดีขึ้น 
อีกอย่าง เขตเคยบอกผมว่าได้ทำหนังสือตักเตือนครั้งสุดท้ายไปแล้ว ผมจะกลับมาเริ่มแจ้งอีกครั้ง ผมจะรอดูว่าครั้งสุดท้ายผ่านไปแล้ว ต่อจากนี้เขตจะทำอะไรได้บ้างไหม แต่ผมก็ไม่ได้หวังให้เขตทำอะไรหรอกครับ เพราะรู้ว่าราชการกับนายทุน ตาสีตาสาที่ไหนก็รู้ว่าอะไรเป็นอะไรนะครับ 
ผมมีส่งคลิปเข้าไปในกุเกิ้ลไดร์ฟเหมือนเดิมนะครับ เอาเท่าที่กล้องยังอัดไว้อยู่นะครับ เดือนเก่าๆกล้องมันทับไปหมดแล้ว จริงๆมีคลิปทุกวัน ทั้งเช้าดึก แต่เอาแค่ช่วงเช้าพอครับแค่นี้ก็เยอะละ ของวันอื่นๆ ผมก็จะอัพเดทไว้ในกุเกิ้ลไดร์ฟนะครับ อยากได้ข้อมูลอะไรเพิ่มเติมก็แจ้งมาได้นะครับ

https://drive.google.com/drive/folders/1JdSbLx9L7arBKMZMKYtyBFr1c3vgnq5T?usp=drive_link